
IT-vara kasutamise juhend tööperele

Eesmärk ja üldsätted

Eesmärk
Luua ühtsed ja selged reeglid SoM teenistuja jaoks (edaspidi kasutaja) IT-vara kasutamiseks, tagades turvaline, tõhus ja katkestusteta töö. 

Rakendusala
Juhend kohaldub kõigile SoM teenistujatele ning koosneb kolmest osast:

Alusdokumendid
Eesti Infoturbestandard (E-ITS), 
Küberturvalisuse seadus (KÜTS), 
Avaliku teabe seadus (AvTS), 
Isikuandmete kaitse seadus (IKS) ja isikuandmete kaitse üldmäärus (IKÜM).

Kasutaja õigused ja kohustused
1.4.1. Kasutajal on õigus
1. Keelduda arvutitöökoha ekraanipildi, kaamera ja mikrofoni ülevõtmisest IT-abi poolt (tegevust ei rakendata ilma kasutaja loata).
2. Ühendada arvutitöökoha külge esitlus- ja helitehnikat (sh isiklik monitor, kõrvaklapid jms). 
3. Kontoris töötades ühendada oma isiklik seade ainult „RIT-Public“ nimelisse kohtvõrku.  
4. Kasutada RIT-i seadmes eelpaigaldatud või Company Portal-ist kättesaadavaks tehtud tarkvara.
5. Esitada IT-abisse pöördumine arvutitöökohaga seotud probleemide korral.

1.4.2. Kasutaja on kohustatud
1. Kasutama väljastatud töövahendeid sihipäraselt tööülesannete täitmiseks, hoidma neid heaperemehelikult, sh puhastama seadmeid selleks sobivate vahenditega, ning kolmandatele isikutele kättesaamatult. 
2. Hoidma personaalselt talle antud ja tema poolt seatud paroole saladuses. 
3. Töötlema asutusesiseseks kasutamiseks (AK) mõeldud teavet vaid ühistöökeskkonnas ning tagama teabe konfidentsiaalsuse. 
4. Teavitama kohe kõigist IT-alastest probleemidest IT-abi ning lähtuma kasutaja kahtluse printsiibist (st teavitab esmaste ilmingute ja viidete põhjal ning ei oota kahtluste realiseerumist). 
5. Kasutama RIT-i seadet selle algses tark- ja riistvaralises koosseisus ning ei muuda omavoliliselt konfiguratsiooni, ei eemalda või lisa komponente, paigalda seadmesse mistahes tarkvara (rakendusi, skripte jne).
6. Kasutama võrguressursse optimaalselt ega koorma sisevõrku mittetööalaste tegevustega.
7. Külastama RIT-i seadmest ja arvutivõrgust ainult neid veebilehekülgi, mis ei tekita tööandjale mainekahju ega kahjusta seadme turvalisust. 
8. Mitte avama e-kirju, manuseid või linke, mis pärinevad kahtlust äratavalt saatjalt või mille sisu (sh pealkiri) võib viidata pahatahtlikkusele. Sellised kirjad edastada kohe itabi@RIT.ee.
9. Mitte lülitama välja pahavarakaitset tagavaid süsteeme, ega minema mööda arvutivõrgus kehtestatud piirangutest.  
10. Sooritama küberturvalisuse e-kursuse vähemalt 1x aastas, täpsema info ja lingi leiab teematornist Infoturve.

Mõisted ja lühendid
Mõisted, mida ei ole juhendis selgitatud, on määratletud RIT Portaalis.
Arvutitöökoht – on RIT-i arvutivõrgus olev arvuti koos tarkvara ja lisaseadmetega.
Company Portal – RIT-i poolt hallatav tarkvarakeskus, kus kasutaja saab valida RIT-i väljastatud sülearvutisse kättesaadavaks tehtud tarkvara.
IT-pöördumine – kasutaja pöördumine RIT-i IT-abi poole. IT-pöördumise teeb kasutaja soovimatu või ootamatu  IT-sündmuse kohta, mis arvestatava tõenäosusega võib häirida asutuse tegevust ja teenuste toimimist ning ähvardab teabe turvalisust infosüsteemides. Näiteks on sellised sündmused: 
infosüsteemi toimimise häirimine, pahavara tuvastamine või viitav kahtlus; 
õngitsuskiri (phishing) või muu manipuleerimisründele (social engineering) viitav tegevus; 
eksimused käesoleva või teiste enda asutuse poolt kehtestatud infoturbealaste kordade või protseduuride vastu; 
katse või õnnestunud volitamata juurdepääs teabele või selle lubamatu kasutus infosüsteemis; 
IT-vara kaotamine, hävimine või vargus (sh isiklik nutiseade, kui sellel on aktiveeritud juurdepääs tööalastele rakendustele); 
vajadus muuta arvutitöökoha (võrgu- ja elektriühenduste valmidus) füüsilist asukohta; 
Piiratud juurdepääsuga teabe kaotsiminek või väärkasutus infosüsteemides.  

NB! Kui juhtum võib puudutada isikuandmete lubamatut avalikustamist, kaotsiminekut, muutmist, hävimist või volitamata juurdepääsu, tuleb sellest viivitamata teavitada IT-abi ning asutuses kehtiva korra kohaselt andmekaitsespetsialisti või vastavat kontaktisikut.
NB! Probleemide korral seoses õigustega (infosüsteemide ligipääsu-, lugemis- või muutmisõigused) pöördu teabehaldusjuhi poole.
NB! IT-pöördumiseks ei loeta füüsilise turbega seotud ja IT-süsteemide väliseid juhtumeid ja kahtlusi. Sel juhul vaata SP lehelt Infoturve, kelle poole pöörduda.

IT-vara kasutamine
2.1. Arvutitöökoht 
1. Arvutitöökoha paigaldab või väljastab RIT IT-spetsialist kinnitatud pöördumise alusel. 
2. Arvutitöökoht koosneb sülearvutist, laadijast ja sellega seotud lisaseadmetest, milleks võivad olla hiir, kuvar, klaviatuur, mida vajadusel saab tellida vastavalt IT-vara haldamise ja tellimise juhendile (P10_J02 ptk 2.2)
3. Arvutitöökohta sisselogimine on paroolivaba. Autentimiseks kasutatakse Eesti Vabariigi ID kaarti või Digi-ID-d ning Windows Hello ehk sõrmejälje turvalist sidumist.

2.2. Nutiseadme kasutamine
1. Tööalaste rakenduste (nt Teams, Outlook, Office) kasutamiseks peab seadmel olema App Store’i või Google Play konto (ehk Samsungi või Apple-i seadmed);
2. Juurdepääsuks tuleb seadmesse paigaldada Intune Company Portal ja järgida rakenduses antavaid juhiseid. Täpsem juhend asub RIT portaalis Tööprofiili seadistamine Androidi seadmes ja Tööprofiili seadistamine Apple'i seadmes. 
3. Seadme ja rakenduste kasutamise nõuded: 
Seadmel ei tohi olla eemaldatud tootja piiranguid (nt jailbreak, rooting). 
Seade peab olema kaitstud vähemalt 6-kohalise PIN-koodiga; lisaks võib kasutada nt 	sõrmejälge või näotuvastust. 
Lingid avanevad vaikimisi Microsoft Edge’is. 
Andmed on automaatselt krüpteeritud ja printimine pole lubatud.
Bluetooth, Wi-Fi, GPS jm funktsioonid hoitakse väljalülitatuna, kui neid pole vaja. 
Bluetoothi sidumisel tuleb kasutada turvakoodi. 
Andmeside eelistus on mobiilsideoperaatori võrk. 
4. Turvauuendused tuleb paigaldada viivitamata.
5. Enne isikliku seadme kasutuselt kõrvaldamist (nt ajutiselt hooldusesse viimisel) tuleb eemaldada seadme keskhaldusest (Company Portal -> „remove device“).
6. Seade eemaldatakse keskhaldusest automaatselt, kui see on olnud mitteaktiivne kauem kui 7 päeva.
7. Tööalaseks tegevuseks kasutatava isikliku seadme hävimise, kaotamise või varguse korral tuleb viivitamatult pöörduda IT-abisse.

2.3.       Tehisintellekti (edaspidi AI) kasutamine
1. SoM soosib töö efektiivsemaks muutmisel tehisintellekti (edaspidi AI) kasutamist, sh suurte keelemudelite kasutuseks loodud tekstirobotite nagu Copilot, ChatGPT jt, kasutamist. Eesmärk on tagada turvaline, vastutustundlik ja eetiline tehisintellekti kasutamine.
AI kasutamise põhimõtted on kirjeldatud SP lehel AI kasutamine.
2. Peamiseks töövahendiks on soovitatav kasutada MS Copilotit – kas tasuta versiooni nn vestlusrobotina, või tasulise litsentsiga Copilotit. 
SoM hüvitab töötajale tasulise AI-litsentsi kasutamise kulud, mis on täpsemalt kirjeldatud SP lehel AI kasutamine.
3. Muude arvutitöökoha väliste AI-mudelite kasutamisel tuleb kasutajal pidada meeles, et sinna on keelatud sisestada: 
isikuandmeid
tundlikku või konfidentsiaalset teavet
AK- teavet. 
NB! AK-teavet ei tohi sisestada arvutitöökoha välistesse AI-mudelitesse, välja arvatud juhul, kui teabe omanik on eelnevalt hinnanud, et teave ei sisalda isikuandmeid, konfidentsiaalset, turbealast ega muud piiratud juurdepääsuga teavet ning selle kasutamine konkreetses AI-lahenduses on lubatud vastavalt asutuse kehtivatele nõuetele.. 
OHT: Sisestatud andmeid võivad platvormid salvestada, töödelda ja kasutada mudelite arendamiseks, mistõttu tuleb vältida infolekkeid.
4. Tehisintellekti genereeritud tulemuste eest vastutab alati inimene ise. Tulemusi tuleb kasutada teadlikult ning vajadusel tuleb osata selgitada nende päritolu ja kasutamise otstarvet. 
OHT: Tehisintellekti väljundid võivad sisaldada ebatäpsusi, kallutatust või aegunud teavet. Kõik saadud tulemused tuleb kriitiliselt hinnata ning kontrollida nende sobivust ja usaldusväärsust. AI ei asenda professionaalset otsustusvõimet.

5. Täpsemaid soovitusi AI kasutuse kohta saad lugeda SP lehelt AI kasutamine. 

2.4.       Printimine
1. Printida,  paljundada ja skaneerida tohib ainult RITi hallatavast seadmest.  
2. Prinditud materjal tuleb kohe printerist eemaldada.  
3. Leitud materjal tuleb kohe tagastada omanikule või hävitada paberihunti kasutades.

2.5.       Välised andmekandjad
1. Väliste andmekandjate kasutamine on vaikimisi keelatud. Kui väliste andmekandjate kasutamine on tööülesannete täitmiseks vajalik ja põhjendatud, tuleb pöörduda IT-abisse vastava loa ja kasutamise õiguse saamiseks.
2. AK ja muud tööalast teavet on lubatud salvestada ainult tööülesannete täitmiseks ning rangelt tööalase vajaduse raames.
3. Kasutada tohib üksnes RITi poolt heaks kiidetud või RITi poolt kontrollitud väliseid digitaalseid andmekandjaid. Andmekandjate sobivuse kontrollimiseks ja kasutusloa saamiseks tuleb esitada taotlus IT-abisse.
4. RITi väljastatud andmekandja on alati kasutajapõhine ning lubatud ainult taotluses toodud tööülesannete täitmiseks. Andmekandjat ei tohi kasutada isiklikel või muudel mittetööalastel eesmärkidel.
5. Välised andmekandjad ei ole ette nähtud andmete pikaajaliseks säilitamiseks. Kui andmete säilitamine välisel andmekandjal pole enam tööülesannete täitmiseks vajalik, tuleb salvestatud info viivitamatult kustutada.
6. Juhul, kui kasutatav andmekandja ei ole krüptograafilise funktsiooniga (näiteks krüpteeritud mälupulk või kõvaketas) ja sisaldab tundlikku või piiratud juurdepääsuga teavet, tuleb andmed andmekandjal krüpteerida ID-kaardiga.
7. Väliseid andmekandjaid transporditakse üldjuhul isikliku järelevalve all. Kui andmekandjat on põhjendatud juhtudel vaja transportida posti- või kulleriteenusega, peab andmekandja olema turvaliselt suletud pakendis. Sellisel juhul tuleb andmete lahti krüpteerimiseks vajalik võti või parool saata andmekandjast eraldi alternatiivset ja turvalist kanalit kasutades.

3. Töökorraldus ja ligipääsud
3.1. Töökeskkonnad
1. Virtuaalse ühistöökeskkonna kasutamine, failide hoiustamine-jagamine ja selle infoarhitektuur on kirjeldatud teabehalduse juhendis (P01).
2. Piiratud juurdepääsuga teave  (nt isikuandmed) failid, mida hoitakse teadmisvajadust mitteomavate isikutega ühises failiruumis, peavad olema krüpteeritud. 
3. Ühistes failiruumis olevad failid varundatakse ja on taastatavad kuni ühe aasta jooksul alates nende salvestamisest.  

3.2. E-post ja meililistid
1. Igal kasutajal on tööalaseks kasutamiseks e-posti konto kalendri kasutamise võimalusega.  
2. Tööalast e-posti kontot kasutatakse moel, mis ei kahjusta tööandja usaldusväärsust ja mainet. Sh ei kasutata tööväliseks kirjavahetuseks (nt kommertsteated või rämpspost). 
3. E-posti konto ja ühekordse e-kirja suuruste mahupiirangud, on toodud RIT ATK standardis. 
4. Kasutaja e-posti konto sisu (kirjade mustandid, saadetud ja saadud kirjad, manused, kalendrikanded) on varukoopiatelt taastatav ühe aasta jooksul alates salvestamisest/ saatmisest/ saamisest. 
5. Meililistide haldamist koordineerib teabehalduse tugiteenus ning see on täpsemalt kirjeldatud RIT portaalis Sympa: meililistide haldamine.

3.3. Paroolid
1. Sisselogimine toimub ID-kaardi või digi-ID PIN1 koodiga. Kasutaja esmane sisselogimine on täpsemalt kirjeldatud RITi portaalis Esmane sisselogimine uude tööarvutisse. 
2. Paroole on lubatud dokumenteerida vaid selleks ettenähtud keskkondades, mis on allalaetavad  Passwordstate paroolihaldurist. Juhend paroolihalduri kasutamiseks on leitav RITi portaalis Passwordstate: paroolihalduri seadistamine ja kasutamine. 
3. Kasutajakonto lukustub ID-kaardi PIN1 kolmekordsel valesti sisestamisel. Kood lukustub ning blokeeringu tühistamiseks tuleb kasutada PUK-koodi.  
4. Kasutaja vastutab personaalselt talle antud ja tema poolt seatud paroolide saladuses hoidmise eest.  
5. ID-kaardi või Bitlockeri PIN-koodide avalikuks tuleku või väärkasutuse kahtluse korral vahetab kasutaja PIN-koodid esimesel võimalusel. 

3.4. Turvaline kaugtöö tegemine
1. Tööandja tööruumidest väljaspool töötamiseks kasutatakse usaldusväärseid parooliga kaitstud võrguühendusi (nt kodune Wi-Fi). Avalikele võrkudele (nt kohvikus, hotellis jms) eelistab kasutaja mobiilse andmeside kasutamist (sülearvuti SIM kaart, hotspot).  
2. Kaugtööks valitud asukoht  peab välistama võimaluse kõrvalistele isikutele arvutitöökoha ekraani ja tööprotseduuride ning igasugusel kujul tööalase teabe jälgimise. Avalikes kohtades on kohustuslik kasutada ekraanifiltrit (ekraanifiltri tellimine kirjeldatud P02_J02 ptk 2.2).  
3. Video- või telefonikõne ajal tagab kasutaja, et seda ei oleks võimalik pealt kuulata. Lisaks tuleb jälgida, et videokõne ajal ei oleks taustal nähtaval tööalast informatsiooni.  

3.5. Infoturve töötamisel välisriigis (sh välislähetuses) 
1. Välislähetuses või välisriigis viibivad kasutajad lähtuvad tööülesannete turvalisuse tagamisel ennekõike kaugtöö nõuetest.
2. Kasutaja teavitab enne välislähetuses või välisriigis töötamise alustamist pöördumisega IT-abi, kui välisriigis töötamise aeg on 3 kuud või pikem. 
3. Kasutaja teavitab seadme kaasavõtmisest välisriiki pöördumisega IT-abi, kui reisitakse väljaspoole OECD, EL või NATO liikmesriike – pöördumine tuleb teha esimesel võimalusel, aga mitte hiljem kui viis tööpäeva enne välisriiki siirdumist.  
4. RIT hindab pöördumise alusel riigispetsiifiliste õigusaktide, reisi- ja keskkonnatingimuste täiendavat käsitlusvajadust või täiendavate turbemeetmete rakendamist (sh pääsuõiguste kitsendamist) seadme ja teabe kaitseks.  
5. Kasutaja on valmis RITi infoturbe seisukohast tulenevalt välisriigis viibimise ajaks ajutiselt asendama igapäevase seadme RITi väljastatud kõrgendatud turvameetmetega kaitstud ja eelkonfigureeritud seadmega.  
6. Seadmeid transporditakse kõikide transpordiviiside puhul käsipagasis, tagades alalise teadmise seadmete hetkeasukohast.  
7. Seadmete, andmekandjate ja dokumenteeritud teabe kaasavõtmisel välisriiki lähtutakse minimaalsuse printsiibist.   
8. Kui sihtkohariigis ei ole võimalik tagada andmekandjate hävitamist ettenähtud viisil, hoitakse need tagasipöördumiseni alles ning hävitatakse või utiliseeritakse vastavalt ettenähtud turvanõuetele.  
9. Seadmete ja teabe kaotamise, varguse või mistahes muu kontrolli kaotamise juhtumi korral teavitab koheselt IT-abi, kuid ühtlasi ka kohalikku õiguskaitseorganit.  

4. IT-abi ja tugi
1. RITi IT-abi teenus on kättesaadav 24/7. IT-abiga kontakteerumine on võimalik:
töölaual asuva IT-abi ikooni vahendusel iseteeninduskeskkonnas; 
läbi RITi iseteenindusportaali https://itabi.rit.ee; 
helistades telefoninumbril 663 6464; 
kasutades elektronposti aadressi itabi@rit.ee; 

2. IT-abi registreerib kõik pöördumised ja taotlused, määrab prioriteedi ja suunab lahendajatele.  Pöördumiste ja taotluste lahenduse kulgu saab jälgida, muuta, taasavada või sulgeda IT-abi iseteeninduskeskkonnas. 

